Jesús Munguia hefur verið ráðinn sölustjóri TourDesk . Jesús , sem hefur reynslu af störfum í ferðaþjónustu og sölumálum , kemur til TourDesk frá Skugga hótel þar sem hann stýrði meðal annars sölustarfi í gestamóttöku hótelsins . Í tilkynningu frá TourDesk segir að Jesús muni bera ábyrgð á samskiptum við núverandi viðskiptavini , byggja upp ný viðskiptasambönd og taka virkan þátt í uppbyggingu félagsins erlendis . Jesús er spænskur og hefur búið á Íslandi í rúm tólf ár . Áður hefur hann meðal annars starfað sem leiðsögumaður í lúxusferðum víða um landið fyrir ýmsar ferðaskrifstofur og sem ljósmyndari . Jesús er menntaður í ljósmyndun frá EFTI ljósmyndaskólanum í Madríd á Spáni , ásamt því að hafa lokið námskeiði í leiðsögumennsku á jöklum hér á landi . „ Við hjá TourDesk erum mjög ánægð með að fá Jesús til starfa hjá okkur . Hann notaði kerfið okkar í starfi sínu hjá Skugga hótel og var söluhæsti aðilinn í öllu kerfinu , sem telur yfir 100 hótel , í tvö ár samfleytt . Þá höfum við tekið okkar fyrstu skref erlendis með TourDesk , og Jesús verður lykilmaður í þeirri uppbyggingu , “ segir Hjörtur Atli Guðmundsson , framkvæmdastjóri TourDesk , ánægður með nýjasta liðsmann fyrirtækisins . TourDesk er íslenskur hugbúnaður sem einfaldar sölu á dagsferðum og afþreyfingu til ferðamanna . Lausnin er notuð af hótelum , ferðaskrifstofum og einstaklingum víða .